

***December 2011-Ročník 11-Nº 84***

***Medzinárodná Vincentská Mariánska Mládež***

**KAMPAŇ...**

***„Daj málo“!*** Toto je téma samofinancovanej kampane, ktorú propaguje a podporuje Medzinárodná Rada (Medzinárodné Predsedníctvo) ako výsledok toho, čo sa naplánovalo na 3. Generálnom Zhromaždení. V súčasnosti je príjem Medzinárodného Združenia závislý na štedrosti Generálnej Rady Misijnej Kongregácie a Spoločnosti Dcér kresťanskej lásky. Chceme zmeniť túto situáciu tak, aby sme si my sami mohli financovať naše medzinárodné aktivity. Aby sme uskutočnili tento zámer, navrhli sme vyzbierať vysokú sumu peňazí, pomocou ktorej by sme mohli podporovať VMY Združenie počas nadchádzajúcich 25 rokov. Je to ambiciózny program a potrebujeme spoluprácu každého jedného z nás. Veríme, že práve teraz je čas uskutočniť tento dôležitý krok. A teda nadišiel čas opustiť náš malý uzavretý svet a otvoriť sa novým možnostiam, preskúmať nové horizonty.

Logo kampane vyjadruje dynamickosť, nezávislosť a entuziazmus. Farby sú jasné, optimistické, výrazné a predstavujú mladú silu Združenia. Okrem motta a monogramu VMY sa na ňom nachádza päť hviezd predstavujúcich jednotlivé kontinenty. Logo kričí, preniká do nás a chce v nás znova vzbudiť angažovanosť.

**ÚVOD...**



Prijímame ho preto, že sme už zakúsili spoločenstvo lásky, pracovali sme spolu ako tím a vytvorili sme vzťahy s tými, ktorí žijú na okraji spoločnosti. Ako Mária vyhlásila v Magnifikáte, tak aj my hlásame, že sme služobníkmi Pána a pokorne prijímame naše poslanie v Jeho pláne vykúpenia.

*VMY, teraz je ten čas!* S týmito slovami vychádzame von, aby sme sa stretli so stelesneným Božím Synom a aby sme zdieľali nadšenie, lásku a radosť s ostatnými. V tomto čase slávime Narodenie Krista, okamih, v ktorom sa Boh stal jedným z nás a pozýva nás hovoriť a konať v Jeho mene a tak začať nový rok, ktorý prichádza. Sme poverení zodpovednosťou hlásať po celom svete Dobré Správy Vianočného Obdobia.

Nech príchod Mesiáša posilní vieru, nádej, milosrdenstvo a dobročinnosť členov VMY, pretože tieto cnosti nám umožňujú žiť charizmu sv. Vincenta de Paul.

 Nech sme aj naďalej príkladom pre iných! Pane, pomôž nám, aby sme boli mužmi a ženami, čo neváhajú, keď treba konať a aby sme boli horliví hlásať Evanjelium chudobným, *našim pánom a učiteľom!*

**Spoločne môžeme veci zlepšiť!!!**



***Pripravte cestu Pánovi***

*(Izaiáš 40:3)*

Ako členovia Vincentskej rodiny sme mali počas novembra možnosť prežiť našu spiritualitu intenzívnejším spôsobom a takisto sme slávili skutočnosť, že sme členmi veľkej rodiny sv. Vincenta de Paul. Táto slávnosť bola v novembri, lebo veľa sviatkov, ktoré nám dávajú našu identitu, je práve počas mesiaca november.

Jedna veľmi významná udalosť vyniká medzi ostatnými, ktoré sme slávili ako Cirkev, a to sú Svetové Dni Mládeže. V auguste sa v Madride zišlo veľké množstvo zástupcov katolíckej Cirkvi. Cítili sme hrdosť, že môžeme byť svedkami nášho života, lásky jeden k druhému a cirkevného zasvätenia. A hoci rok sa blíži ku koncu, náš život v duchu Vincentskej charizmy pokračuje.

 Koniec tohto roka v nás vyvoláva rôzne emócie. Niektorí z nás vidia svet v krásnych farbách, a budúcnosť v ešte krajších. Pre iných tieto farby nie sú až také svetlé, ale majú nádej, že ich situácia sa zlepší. Avšak, nad týmto všetkým je posolstvo Vianoc, ktoré prijímame: pozvanie žiť ako rodina.



**Bienvenu Fouda**

medzinárodný dobrovoľník

*VMY Medzinárodný Bulletin - December 2011*

**AMERIKA...**

**Brazília:**

Po schválení Národných Štatútov je Združenie teraz v procese zjednocovania svojej terminológie s inými krajinami a tak premenovalo z Juventude Marial Vicentina na Juventude Mariana Vincentina. V novembri sa zakladajúci členovia Národnej Rady – Clarissa a Bruno – zúčastnili na Zhromaždeniach provincií vo Fortaleza a Belo Horizonte.

**Mexiko:**

18.-20. novembra 2011 Yasmine Cajuste (medzinárodná prezidentka VMY) a Argelys Vega (členka medzinárodného výboru) navštívili Združenie v Mexiku počas Národného Zhromaždenia, ktoré sa tam konalo pri príležitosti 150. výročia založenia Vincentskej Mariánskej mládeže – Máriiných synov a dcér – v Mexiku. Na stretnutí sa okrem iných zúčastnili aj: sestra Graciela Rubio, DC (vizitátorka Dcér kresťanskej lásky) a otec Silviano Calderon Soltero (vizitátor Misijnej kongregácie).

**Stredná Amerika:**

Od 24. októbra do 14. novembra 2011 navštívila Argelys Vega, členka medzinárodného výboru, Združenie v Strednej Amerike, aby sa lepšie oboznámila so situáciou Združenia v tejto oblasti. Takisto chcela povzbudiť mladých k prehĺbeniu svojej identity ako členov Vincentskej mariánskej mládeže.

**Nikaragua:** Okrem návštevy členov VMY v Leon, Granada, Indira, Boaco a Managua sa Argelys zúčastnila aj na druhom Národnom Stretnutí VMY, ktoré sa konalo v Minor Seminári, sv. Vincenta de Paul, v Boaco.

**El Salvador:** Argelys navštívila spoločenstvá Ahuachapán a Laguna Seca. Jej návšteva bola ukončená stretnutím členov Združenia, počas ktorého Argelys hovorila o identite členov VMY.

**Guatemala:** Argelys navštívila spoločenstvá VMY v hlavnom meste a okrem toho aj tri ďalšie spoločenstvá v Chiquimule. Sú to veľké spoločenstvá a ich členovia vykonávajú pastoral ministry vo svojich farnostiach. Každá návšteva bola ukončená stretnutím s členmi Národného Výboru každej krajiny, počas ktorého Argelys dávala odporúčania a odpovedala na otázky. Ďakujeme všetkým vedúcim skupín, národným direktorom a sestrám koordinátorkám a členom Národných Výborov, ktorí pomohli uskutočniť túto návštevu.

**Haiti:**

28. novembra slávili členovia VMY sviatok Zázračnej Medaily vo farnosti, ktorá nesie rovnaké meno (farnosť Zázračnej Medaily). Poobede sa konalo stretnutie 25tich starších členov Združenia, na ktorom sa títo snažili nájsť spôsoby, ako povzdbudiť a zorganizovať 195 mladších členov Združenia. 18. decembra 2011 sa bude konať formačné stretnutie pre členov miestneho výboru, na ktorom sa bude riešiť rovnaká téma.

**EURÓPA...**

**Portugalsko:** V septembri bol zvolený nový výbor (predsedníctvo) pre Južný región a ich funkčné obdobie sú roky 2011- 2014. Počas októbra a novembra navštívili členovia nového výboru (predsedníctva) miestne spoločenstvá. 8. decembra sa konalo prijatie dvoch nových členov do Združenia. Iní dvaja členovia obnovili svoje zasvätenie počas slávenia Eucharistie v Alferrarede.

**Ukrajina a Bielorusko:** 9.-11. septembra sa uskutočnilo prvé stretnutie koordinačného tímu v Kyjeve, na ktorom členovia tímu zhodnotili uplynulý rok a naplánovali aktivity na prichádzajúci rok 2012.

**Česká Republika:** 27.-30. októbra sa konala duchovná obnova pre Mariánsku rodinu v Svätom Hoštýne. Zúčastnilo sa 31 ľudí. Skupina, vedená perspektívou sv. Vincenta de Paul, sa zamýšľala nad hodnotami rodiny.

**Slovinsko:** 29. októbra bola zvolená Petra Hribar za národnú prezidentku (tj predsedníčku) Združenia.

**Grécko:** 30. októbra sa konalo stretnutie pri príležitosti osláv 2. výročia založenia VMY v Grécku.

**Chorvátsko:** Vďaka členom VMY v Slovinsku a seminaristom Misijnej Kongregácie sa podarilo oživiť Združenie v Chorvátsku. Vznikli tri nové spoločenstvá v priebehu len pár mesiacov a je tu možnosť pre ďalší rozvoj v budúcnosti.

**Taliansko:** 27. novembra sa konalo národné stretnutie Združenia v Naples. Témou stretnutia bolo: *Zdieľajme spoločne náš sen, dar Združenia (Let us share the dream, the gift of the mission).*

13. novembra Ghislain Atmezing (člen medzinárodného výboru) a otec Pavol Noga (medzinárodný **subdirektor**) navštívili VMY v Naples, kde sa stretli s členmi rôznych spoločenstiev a s členmi Národného Výboru (Predsedníctva).

**ÁZIA...**

**Filipíny:** V novembri sa konali na Filipínach (Filipíny sú najpočetnejšia skupina VMY na svete) voľby do Národného Výboru. Zvolený za prezidenta (predsedu) bol Joshua Albarina.

**India:** 28.-29. novembra sa uskutočnilo stretnutie vedúcich skupín VMY a mladých mužov a žien, ktorí by sa chceli stať členmi VMY. Stretnutie sa konalo v južnej Indii a takisto sa počas tohto stretnutia vytvorili plány na lepšiu koordináciu aktivít Združenia v krajine.

**Vietnam:** V októbri sa stretol Národný Výbor, aby zhodnotil uplynulý rok, svoju prácu a aby naplánoval prichádzajúci rok. Počas posledného ¼-roka 2011 bolo do Združenia vo Vietname prijatých 89 mladých a 9 uskutočnilo svoje Mariánske Zasvätenie. VMY v regióne Duyen Hai slávilo 15. výročie svojho vzniku.

































**Uganda:** Vo svetle iniciatívy samofinancovanej kampane VMY, VMY v Ugande uskutočnilo jednotýždňový kurz v pečení.

**Kamerun:** December je mesiac pre formačné stretnutie členov VMY. Členovia stredného regiónu sa zišli 16.-19. decembra v Sacred Heart Center v Goya a rozjímali nad témou: *Mária, vzor viery a Matka Cirkvi*. Veríme, že tento čas zamyslenia dá členom Združenia príležitosť lepšie spoznať zakladateľku nášho Združenia.

**AFRIKA...**

**Keňa:** 3. septembra uskutočnilo 7 členov VMY svoje Mariánske Zasvätenie počas slávenia Eucharistie.

**Alžírsko:** 5. decembra sa členovia VMY v Alžírsku stretli, aby spoločne naplánovali Generálne Zhromaždenie, ktoré sa uskutoční 16.-18. decembra v Oran. Témou bude: *Vincentský – dnešný životný štýl*. Okrem iného plánujú aj zriadenie nového sekretariátu.

*VMY Medzinárodný Bulletin - December 2011*







**MISSION BOX EXPERIENCE – MISIA “ZÁŽITOK V KRABICI” - Október 2011…**

Žobranie a prenocovanie v krabici pomohlo účastníkom byť empatickejšími voči tým „menej šťastným“ ako sú oni. Sv. Vincent nás učí, a sám bolo toho príkladom, aby sme zaobchádzali s týmito ľudmi s láskou a súcitom. Misia „Skúsenosť v krabici“ nám umožňuje zakúsiť, aké je to byť na tej strane, ktorá prijíma.

„Pomohlo nám to vidieť okolo nás tých, ktorí sú v núdzi. Niekedy si žijeme svoj život bez toho, aby sme si všimli, že je pri nás niekto, komu by sme mali slúžiť a kto potrebuje našu pomoc.“

Tento VMY program „presahuje“ to, na čo sme zvyknutý. Je to program pre skupiny mladých ľudí, ktorí sa zameriavajú na službu chudobným. Ponúkame viacero misijných ciest počas celého roka pre všetky skupiny mladých, aby sa ich spoločne zúčastnili.

28 mladých, ktorí sa zúčastnili v Missouri boli zo Ste. Genevieve, Perry a Cape County. Iná VMY skupina v Bloomingtone, Illinois, sa takisto zapojila do Mission Box Experience. Tieto dve skupiny spoločne vyzbierali vyše 8000 dolárov pre chudobných.

Chceli by sme poďakovať všetkým darcom, ktorí prispeli. Pre našu mládež to bola silná skúsenosť. Viaceré podniky a jednotlivci boli „nepriamymi obyvateľmi krabíc“, prítomnými skrze ich sponzorské dary.

**Lynn Davis**

VMY United States (USA)



 Boli ste niekedy zvedavý, aké by to bolo spať vonku v kartónovej škatuli? Môže byť horúca, vlhká noc, alebo chladná a upršaná. Zem pod vami môže byť vlhká a mrazivá a ak aj nie, určite bude tvrdá a nepohodlná. Taška, v ktorej sa nachádza celý váš majetok, môže poslúžiť ako vankúš. 28 členov VMY nedávno strávilo noc v krabici, za účelom vyzbierania peňazí pre bezdomovcov a pre tých, ktorí sú v núdzi. Účastníci Misie „Zážitok v krabici“ (Mission Box Experience) prosili a žobrali o dary a na túto udalosť si priniesli svoje vlastné krabice. Peniaze, ktoré vyzbierali, budú použité na kúpu okien do príbytku istej miestnej ženy v núdzi. Takisto sa zakúpi a daruje dodávka jednému pánovi, ktorý ju potrebuje na dopravu do práce. Zvyšok peňazí pôjde na ďalšie aktivity VMY, ktoré sa snažia pomôcť chudobným. „Bolo to ponižujúce, trápne a nepríjemné musieť od ľudí žobrať peniaze. Pomohlo nám to uvedomiť si, že žobranie je niečo, na čo si nikdy človek nezvykne, aj keď to musí robiť pre svoje prežitie,“ povedal jeden z mladých.



**„Vianoce nie sú časom. Sú osobou, dieťaťom, malým Božím Synom, ktorý naďalej hľadá miesto, kde sa môže narodiť. Ponúkni mu miesto vo svojom srdci a pochopíš pravý zmysel Vianoc.“**

Veselé Vianoce a Štastný Nový Rok!

*VMY Medzinárodný Bulletin - December 2011*

**OSLAVUJEME S NAŠIM BOHOM, KTORÝ JE BLÍZKO PRI NÁS…**

Počas Vianoc uvažujeme o biednom dieťati, spiacom v jasliach s nežným úsmevom. Tu sa začína tajomstvo Eucharistie... dar lámania chleba na nasýtenie ľudstva. Ako kresťania radostne slávime udalosť nášho vykúpenia a oslobodenia od hriechu. Veľa generácii očakávalo túto udalosť a my dnes máme to privilégium, že môžeme s radosťou rozjímať nad týmto tajomstvom. Dovolíme Bohu, aby bol medzi nami prítomný počas Vianočných sviatkov, alebo sa budeme zaoberať len nespočetným množstvom iných aktivít (párty, darčeky, jedlo...) a tak Vianoce prídu a odídu bez toho, že by sme si uvedomili, že Boh na nás čaká?

Ako katolícki kresťania znovu slávime neuveriteľne úžasnú realitu toho, že sa Boh stal jedným z nás. Stal sa biednym človekom, žobrákom pre našu lásku. Toto tajomstvo vtelenia, ktoré si pripomíname špeciálnym spôsobom na sviatok Narodenia Pána – na Vianoce – v skutočnosti prežívame počas slávenia každej Eucharistie.

Áno, každý deň, a osobitým spôsobom v nedeľu, v Pánov Deň, sa spolu schádzame ako kresťanské spoločenstvo, aby sme prijali Ježiša, ktorý sa sprítomňuje a nám približuje v podobe Eucharistického chleba. V každej Eucharistii sa nám Boh, ktorý sa stal človekom, ponúka ako pokrm, zdroj lásky a nádeje. Boh sa tak stáva prítomným, ale sme si vedomý tejto prítomnosti, ktorá je viac ako len fyzická? Uvedomujeme si to, že počas Eucharistie môžeme Bohu ponúknuť samých seba a dovoliť mu premeniť naše mysle a srdcia? Pretože to je jediná cesta ako sa v novom svetle pozerať na našu prácu, situáciu našich bratov a sestier a naše vlastné životy.

Je Eucharistia znakom našej katolíckej identity? Je Eucharistia centrom nášho života? V mojej krajine je nedeľa dňom, kedy sa dajú veľmi ľahko rozpoznať katolícke rodiny, pretože sa obliekajú do slávnostných šiat, aby sa zúčastnili na Eucharistii. A tak sa Svätá Omša stáva nielen duchovnou aktivitou, ktorá je vlastná kresťanom, ale aj sviatosťou a symbolom, ktorý predstavuje isté životné smerovanie, určitý životný štýl.





Pokúsme sa byť prítomní tu a teraz, pre každú osobu v našom okolí. Pane, pomôž nám spoznať v našich blížnych a v tých, ktorí nás potrebujú v tomto čase, Božieho Syna. Pamätajme, že s Bohom sa môžeme stať skutočnými ľudskými bytosťami plne prítomnými na tomto svete. Prežime toto Vianočné obdobie intenzívnym spôsobom! Oslavujme každú Eucharistiu (malé Vianoce v našej každodennej púti) intenzívnym spôsobom! Dnes, viac ako inokedy, svet potrebuje radosť a nádej, ktorú Ježiš ponúka počas Vianoc a v každej Eucharistii.

**Anh Thu –** ČLENKA MEDZINÁRODNÉHO VÝBORU

**MEDZINÁRODNE…**

Generálny otec predstavený potvrdil nasledovné funkcie (vymenovania): **sestra Mariana Kušnieriková, DC** (sestra koordinátorka pre Slovensko), **sestra** **Maria Margarete Pirola Gomes, DC** (sestra koordinátorka pre Peru) a **Emilia Ramos Colana** (prezidentka (na čele predsedníctva), Peru).

Generálny otec predstavený schválil nasledovné Národné Štatúty: **VMY Nikaragua** (November 2011) a **VMY Čile** (December 2011)

9.-12. november: Ghislain Atmezing (člen medzinárodného predsedníctva) a otec Pavol Noga (medzinárodný subdirektor) sa zúčastnili na **Kongrese vo Vatikáne.** Téma kongresu bola: *Pápež a katolícki európski dobrovoľníci.*

 decembra sa predstavitelia **Sekretariátu a VMY v Španielsku** stretli, aby prediskutovali samofinancovanú kampaň *„Daj málo“ („Give little!“)*

Dobrovoľníci pracujúci na Medzinárodnom Sekretariáte sa zúčastnili na Misijnom/ Misionárskom (Missionary) Formačnom KurzeVMY v Španielsku 2011-2012.

V tomto vydaní Medzinárodného Bulletinu by sme radi privítali medzi nami nášho **nového medzinárodného dobrovoľníka** z Kamerunu, Bienvenu Fouda Abouna, ktorý bude koordinovať aktivity s francúzsky hovoriacimi členmi nášho Združenia. Do Madridu prišiel 17. novembra.

* Radi by sme pozvali aj vás, mladé ženy a mladých mužov, aby ste zažili túto jedinečnú skúsenosť dobrovoľníctva. Ak hovoríte plynule po anglicky a rozumiete anglickému jazyku, **staňte sa dobrovoľníkom na Medzinárodnom Sekretariáte VMY**. Kontaktujte nás na: **paulusjmv@gmail.com.**